Elvianus Katoppo

Elvianus Katoppo èngghi panèka sala sèttong penḍiḍik, politisi, bân tokoh alkitabiah Inḍonèsia. salèrana jhughân novelis.

 Carèta oḍi' 
Elvianus Katoppo lahèr è tangghâl 21 Agustus 1900, è Tomohon, Hinḍia Bâlândhâ. Elvianus Katoppo asakola è Ambonsche Kweekschool (Ambon Teachers' School), bân salastarèna ollè Hoofḍakte (Hoofdakte) mènangka orèng Inḍonèsia. Elvianus Katoppo molaè ngajhâri è taon 1924 è Batavia tor alako dhâddhi ḍirektur "Louwerierschool" è Tomohon sabellunna Perang Dunnya II.

Bâkto alako dhâddhi ghuru è Manado, Katoppo jhughân aperrang moso orèng Bâlândhâ kalabân abhânto mamajuaghi organisasi Inḍonesische Stuḍiefonds bân organisasi ḍâ-ngoḍâ gârèja.

 Nagârâ InḍonèsiaTemor 
È taon 1946, Katoppo sala sèttong ḍâri tello' angghuta ḍelegasi Minahasa sè dâtâng ka Konferensi ḍenpasar. Kalabân cara ghâpanèka Elvianus Katoppo jhughân dhâddhi angghuta Baḍan Perwakilan Sementara InḍonèsiaTèmor. È konferensi kasebbhut, Katoppo ngajuaghi pèkkèranna kaangghuy mabâḍâhaghi naghârâ kepoloan è InḍonèsiaTèmor akadhi Republik Inḍonèsiabân kalabân parlemen bikameral.

Tangghâl 13 Januari 1947, Katoppo èangka' dhâddi Mentri Penḍiḍighân Naghârâ InḍonèsiaTemor è Kabinet Nadjamuddin Ḍaeng Malewa. Saleèrana terros negghu' jabatan panèka ḍutaon è bâkto jabatan Perḍana Menteri Malewa, Warouw, bân Gḍe Agung. È ḍâlem kapasitasa dhâddhi Mentri Penḍiḍighân, Katoppo mokka' Sakola'an Ghuru (Kweekschool) è Makassar è tangghâl 18 Fèbruari 1948.

Sa'amponna nyorot ḍâri jabatan Menteri penḍiḍighân, Katoppo perna èangka' dhâddi Sekretaris Jenḍeral Kementerian Penḍiḍighân Nâghârâ InḍonèsiaTèmor, èmolaè tangghâl 2 Maret 1949. 

 Sa'ampona Pansion 
Sa'amponna NIT èpasèttong dhâddhi Rèpublik Inḍonèsia, Elvianus Katoppo apinḍa ka Jakarta bân alako kantos taon 1955 mènangka pongghâbâ tèngghi è Kementerian penḍiḍighân  sareng Kebudayaan, tor dhâddhi tokoh konci ḍâlem nyamporna'aghi èja'an bhâsa Inḍonèsia.

È taon 1953, salèrana noro' maddhek Universitas Kristen Inḍonèsiabân Lembaga Alkitab Inḍonèsiaè taon 1954. È bâkto ghi' oḍi', salèrana atugas mènangka Ketua Ḍewan Kurator Perguruan Tinggi Teologi Jakarta bân aghâbây energi bân pamèkkèrannah kaangghuy mamajuaghi UKI bân UI.

Pan-bârâmpan pottrana sè salastarèna kalonta panèka Aristides Katoppo, Henriette Marianne Katoppo, Josi Katoppo (wartawan), bân Pericles Katoppo (penerjemah Alkitab).

 Sombher